smcproject/ml-wiki-sentences huggingface dataset:
ടി.കെ. നാരായണിയാണ് ഭാര്യ, ഒരാൺകുട്ടിയും മൂന്ന് പെൺകുട്ടികളുമുണ്ട്.
പ്രൈവറ്റ് മെമ്പേഴ്സ് ബിൽസ് ആന്റ് റെസലൂഷൻ കമ്മിറ്റി ചെയർമാൻ (1976-77), വടകര പഞ്ചായത്തംഗം (1952-62), മലബാർ ജില്ലാബോർഡംഗം (1954-58), വടകര മുനിസിപ്പൽ കൗൺസിലർ (1962-68), കേരള സർവകലാശാല സെനറ്റംഗം (1962-68), സി.പി.ഐ. കോഴിക്കോട് ജില്ലാ കൗൺസിൽ സെക്രട്ടറി, സി.പി.ഐ. എക്സിക്യൂട്ടീവ് കമ്മിറ്റിയംഗം എന്നീ നിലകളിൽ ഇദ്ദേഹം പ്രവർത്തിച്ചിരുന്നു.
1936-ൽ കോൺഗ്രസിൽ അംഗമായാണ് കുമാരൻ രാഷ്ട്രീയത്തിലേക്ക് കടന്നു വന്നത്, പിന്നീട് കോൺഗ്രസ് സോഷ്യലിസ്റ്റ് പാർട്ടിയിൽ അംഗമായ ഇദ്ദേഹം 1940-ൽ കമ്മ്യൂണിസ്റ്റ് പാർട്ടിയിൽ അംഗമായി.
1940-50 കാലഘട്ടങ്ങളിൽ ആറുവർഷത്തോളം സർക്കാരിനെതിരായ പ്രവർത്തനങ്ങളിൽ ഏർപ്പെട്ടിരുന്നതിനാൽ ഒളിവിൽ കഴിയേണ്ടി വന്നിരുന്നു.
പ്രതീക്ഷ എന്ന മാസികയുടെ എഡിറ്ററായും കുമാരൻ പ്രവർത്തിച്ചിട്ടുണ്ട്.
എം. കൃഷ്ണൻ ഇംഗ്ലീഷ് വിലാസം https://ml.wikipedia.org/wiki/M.
കേരളത്തിലെ ഒരു പ്രജാ സോഷ്യലിസ്റ്റ് രാഷ്ട്രീയ പ്രവർത്തകനും കേരളത്തിലെ മുൻ നിയമസഭാംഗവുമായിരുന്നു എം. കൃഷ്ണൻ .
സ്വതന്ത്ര സമരസേനാനിയുമായിരുന്ന ഇദ്ദേഹം വടകര സഹകരണ ബാങ്കിന്റെ സ്ഥാപകരിൽ പ്രധാനിയാണ്.
രണ്ട്, മൂന്ന്, നാല് നിയമസഭകളിൽ ഇദ്ദേഹം വടകര നിയോജക മണ്ഡലത്തിൽ നിന്നും വിജയിച്ച് കേരള നിയമസഭയിൽ അംഗമായിരുന്നു.
തിരഞ്ഞെടുപ്പുകൾ തിരഞ്ഞെടുപ്പുകൾ വർഷം മണ്ഡലം വിജയിച്ച സ്ഥാനാർത്ഥി പാർട്ടിയും മുന്നണിയും പരാജയപ്പെട്ട മുഖ്യസ്ഥാനാർത്ഥി പാർട്ടിയും മുന്നണിയും 1970 വടകര നിയമസഭാമണ്ഡലം എം. കൃഷ്ണൻ ഐ.എസ്.പി. പി. രാഘവൻ നായർ കോൺഗ്രസ് (ഐ.) 1967 വടകര നിയമസഭാമണ്ഡലം എം. കൃഷ്ണൻ എസ്.എസ്.പി. എം. വേണുഗോപാൽ കോൺഗ്രസ് (ഐ.) 1965 വടകര നിയമസഭാമണ്ഡലം എം. കൃഷ്ണൻ എസ്.എസ്.പി. ടി. കൃഷ്ണൻ കോൺഗ്രസ് (ഐ.) 1960 വടകര നിയമസഭാമണ്ഡലം എം. കൃഷ്ണൻ പി.എസ്.പി. എം.കെ. കേളു സി.പി.ഐ അവലംബം ↑ http://www.bcrbltd.com/about_us.php Archived 2013-08-16 at the Wayback Machine .
http://www.bcrbltd.com/about_us.php Archived 2013-08-16 at the Wayback Machine .
↑ http://www.ceo.kerala.gov.in/electionhistory.html Archived 2021-11-11 at the Wayback Machine .
വൈതരണ വൈതരണ - സഫാലെ റോഡ് പാലത്തിൽ നിന്നുമുള്ള കാഴ്ച
മഹാരാഷ്ട്രയിലെ നാസിക് , പാൽഘർ ജില്ലകളിലൂടെ ഒഴുകുന്ന  ഒരു നദിയാണ് വൈതരണ നദി .
തനാസ, പിഞ്ചാൽ, ദെഹ്‌രജ, സൂര്യ എന്നിവയാണ് വൈതരണയുടെ പോഷകനദികൾ.
വൈതരണയുടെ ഉയർന്ന ഭാഗങ്ങൾ ശുദ്ധമാണ്, എന്നാൽ താഴ്ന്ന ഭാഗത്ത് ഇത് വ്യാവസായിക, നാഗരിക മാലിന്യങ്ങൾ മൂലം മലിനീകരിക്കപ്പെടുന്നു.
ഇന്ത്യയിലെ ഏറ്റവും മലിനമായ നദികളിലൊന്നാണ് വൈതരണ.
ത്രയംബകേശ്വറിനടുത്തുള്ള സഹ്യാദ്രി പർവതനിരകളിലാണ് ഇത് ഉത്ഭവിക്കുന്നത്.
ഇന്ത്യയിലെ രണ്ടാമത്തെ ഏറ്റവും ദൈർഘ്യമേറിയ നദിയായ ഗോദാവരിയിൽ നിന്ന് രണ്ട് കിലോമീറ്റർ അകലെയാണ് വൈതരണ നദിയുടെ തുടക്കം.
അറേബ്യൻ കടലിൽ പ്രവേശിക്കുന്നതിന് തൊട്ടുമുമ്പ് തനാസ നദി വൈതരണയുമായി സംഗമിക്കുന്നു.
ഛാവു, വാഢിവ് എന്നീ ദ്വീപുകൾ വൈതരണയുടെ എക്കൽ പ്രദേശത്ത് സ്ഥിതിചെയ്യുന്നു.
അർണാല കോട്ട സ്ഥിതി ചെയ്യുന്ന അർണാല ദ്വീപ് വൈതരണയുടെ അഴിമുഖത്താണ് സ്ഥിതി ചെയ്യുന്നത്.
മുംബൈയിലെ കുടിവെള്ളത്തിന്റെ ഭൂരിഭാഗവും വൈതരണ നൽകുന്നു.
മുംബൈയിലേക്ക് വെള്ളം എത്തിക്കുന്ന മൂന്ന് പ്രധാന ഡാമുകൾ ഈ നദിയിൽ ഉണ്ട്.
വടക്കൻ കൊങ്കൺ മേഖലയിലെ ഏറ്റവും വലിയ നദിയാണിത്.
60 മെഗാവാട്ട് ശേഷിയുള്ള വൈതരണ ഹൈഡ്രോ ഇലക്ട്രിക് പവർ പ്ലാന്റ് സ്ഥിതി ചെയ്യുന്നത് ഈ നദിയിലാണ്.
1888-ൽ ഗുജറാത്ത് തീരത്ത് നിന്നും 746 യാത്രക്കാരുമായി അപ്രത്യക്ഷമായ എസ്.എസ്. വൈതരണ എന്ന ആവിക്കപ്പലിന് ഈ നദിയുടെ പേരാണ് നൽകിയിരുന്നത്.
വൈദികസംസ്‌കൃതം ഇംഗ്ലീഷ് വിലാസം https://ml.wikipedia.org/wiki/Vedic_Sanskrit
സംസ്‌കൃതഭാഷയിലെ അതിപ്രാചീനങ്ങളായ ഗ്രന്ഥളായ വേദങ്ങളിലേയും ബ്രാഹ്മണങ്ങളിലേയും ഭാഷയെയാണ് വൈദികസംസ്‌കൃതം എന്നു പറയുന്നത്.
ഋഗ്‌വേദം , യജുർ‌വേദം , സാമവേദം , അഥർവവേദം എന്നിങ്ങനെ നാലു വേദങ്ങളാണുള്ളത്.
വേദങ്ങളുടെ ആദ്യകാല വ്യാഖ്യാനങ്ങളാണ് ബ്രാഹ്മണങ്ങൾ.
സംസ്‌കൃതത്തെ വൈദികസംസ്‌കൃതമെന്നും ലൗകികസംസ്‌കൃതമെന്നും പൊതുവേ രണ്ടായി തരംതിരിച്ചിരിക്കുന്നു.
കാളിദാസൻ തുടങ്ങിയ കവികൾ പിന്നീട് ഉപയോഗിച്ച് സംസ്‌കൃതമാണ് ലൗകികസംസ്‌കൃതം.
ആശയവിനിമയത്തിന്‌ ലൗകികസംസ്‌കൃതമാണുപയോഗിച്ചു വന്നിരുന്നത്.
വൈദികസംസ്‌കൃതത്തെ അലൗകികസംസ്‌കൃതമെന്നും വിളിക്കുന്നു.
വൈതാലീയം ഈ ലേഖനത്തിൽ വിഷയം പരിചിതമല്ലാത്തവർക്ക് സാഹചര്യം വ്യക്തമാകത്തക്ക പശ്ചാത്തല വിവരണം ലഭ്യമല്ല .
( മേയ് 2017 ) വൈതാളീയം ലക്ഷണം
ഒറ്റയിലാറെട്ടു മറ്റതിൽ
കല,യറ്റത്തഥ രേഫലം ഗവും
വൈതാളീയം പരത്തിലൊ-
ട്ടരുതു സമം;ലഘുവൊട്ടുമാകൊലാ!
ലക്ഷണത്തിൽ പറയുന്ന കലയെന്നാൽ മാത്രായെന്നർത്ഥം വിഷമപാദങ്ങളിൽ ആറു മാത്രയുംസമപാദങ്ങളിൽ എട്ടു മാത്രയും ഇവയ്ക്കു രണ്ടിനുംഈ മാത്രകൾക്കു പുറമേ ഓരോ രഗണവും ലഘുവും ഗുരുവും കൂ‌ടി വന്നാൽ വൈതാളീയവൃത്തം
വൈതാളീയം ഒറ്റയിലാറെട്ടു മറ്റതിൽ
കല, യറ്റത്തഥ രേഫലം ഗവും
വൈതാളീയം, പരത്തിലൊ-
ട്ടരുതു സമം; ലഘുവെട്ടുമാകൊലാ!
കലയെന്നാൽ മാത്ര.
വിഷമപാദങ്ങളിൽ ആറുമാത്ര; സമങ്ങളിൽ എട്ട്; രണ്ടിനും ഇത്രയും മാത്രകൾ കഴിഞ്ഞാൽ ഓരോ രഗണവും ലഘുവും ഗുരുവും.
ഇത് ‘വൈതാളീയ’മെന്ന വൃത്തം.
ഇതിൽ ആദ്യമുള്ള മാത്രകളിൽ സമസംഖ്യകളായ 2, 4, 6 എന്ന മാത്രകൾ മുറയ്ക്ക് അടുത്ത 3, 5, 7 എന്ന മാത്രകളിൽ ഒട്ടരുത്.
2, 3; 4, 5; 6, 7 എന്ന സ്ഥാനങ്ങളിൽ ഗുരു വരരുത് എന്നർത്ഥം.
സമപാദത്തിന് ആരംഭത്തിൽ എട്ടു മാത്രയുള്ളതെല്ലാം ലഘുക്കളാകയും അരുത്; ലഘുവും ഗുരുവും കലർന്നിരിക്കണം.
എല്ലാം ഗുരുവാകുന്നതിന് വിരോധം ഇല്ലതാനും.
ഈ ലക്ഷണം കുറെ വ്യാമിശ്രമാകയാൽ വേറെ ഒരു വിധത്തിലും പറയാം:
സമമാത്രകൾ അടുത്ത വിഷമമാത്രകളിൽ ഒട്ടാതിരിക്കണമെങ്കിൽ ദ്വിമാത്രകളായ ഗണങ്ങളെ കൽ‌പ്പിക്കണം; അപ്പോൾ വൈതാളീയത്തിന് വിഷമപാദങ്ങളിൽ ആകെ 14 മാത്രകൾ; അതിൽ ആദ്യത്തെ ആറുമാത്രകൾ മൂന്നു ദ്വിമാത്രാഗണങ്ങളും ശേഷം എട്ടെണ്ണം വർണ്ണഗണത്തിലെ രഗണവും ലഘുഗുരുക്കളും ആയിരിക്കണം.
സമപാദങ്ങളിൽ ആകെ 16 മാത്രകൾ; അതിൽ ആദ്യത്തെ എട്ടു മാത്രകൾ നാലു ദ്വിമാത്ര ഗണങ്ങളും ശേഷം എട്ട് മുൻ‌പറഞ്ഞതുപോലെതന്നെ രലഗങ്ങളും ആയിരിക്കണം.
ഈ സമപാദങ്ങളിലെ ആദ്യമുള്ള എട്ടു മാത്രകൾ എട്ടും ലഘുക്കളാകരുത് എന്നുകൂടി ഒരു വിശേഷം.
ഇങ്ങനെ വൈതാളീയത്തിന്റെ പാദങ്ങളിൽ ആദ്യഭാഗം മാത്രാപ്രധാനവും അന്ത്യഭാഗം വർണ്ണപ്രധാനവും ആകുന്നു.
ഈ സംഗതികളെല്ലാം ലക്ഷണശ്ലോകത്തിലും വന്നിട്ടുണ്ടെന്നു കാൺക.
ഒ/റ്റയി / ലാ / റെ ട്ടു മ / റ്റതിൽ
കല / യ / റ്റ / ത്തഥ / രേഫലം / ഗവും
വൈ / താ / ളീ / യം പര / ത്തിലൊ-
ട്ടരു / തു സ / മം /ലഘു/വെട്ടു മാ / കൊലാ.
വേറെയും ഉദാഹരണം:
കവി /മാ/ തേ/ കൈതൊഴു/ ന്നു ഞാൻ
കൈ / വ / ല്യ / പ്രദ / മായ കാ / ലിണ
കവി / താ / ഗുണ / ജാലമൊ / ക്കവേ
കൈ/ വരു /വാൻ / കൃപ/ ചെയ്തിടേ / ണമേ/
വൈത്തിരി ഗ്രാമപഞ്ചായത്ത് ഇംഗ്ലീഷ് വിലാസം https://ml.wikipedia.org/wiki/Vythiri_Gramapanchayat
വയനാട് ജില്ലയിലെ വൈത്തിരി താലൂക്കിൽ കൽപ്പറ്റ ബ്ലോക്കിൽ പെട്ട ഒരു ഗ്രാമപഞ്ചായത്ത് ആണ്‌ വൈത്തിരി ഗ്രാമപഞ്ചായത്ത് .
ജില്ലാ ആസ്ഥാനമായ കൽപ്പറ്റയിൽ നിന്ന് 10 കിലോമീറ്റർ അകലെ സ്ഥിതി ചെയ്യുന്നു.
വൈത്തിരി ഗ്രാമപഞ്ചായത്തിന്റെ വിസ്തീർണം 47.84  ചതുരശ്രകിലോമീറ്ററാണ്‌.
2001 ലെ സെൻസസ് പ്രകാരം വൈത്തിരി ഗ്രാമപഞ്ചായത്തിലെ ജനസംഖ്യ 14459 ഉം സാക്ഷരത 86.7% ഉം ആണ്‌.
വടക്ക് : കൽപ്പറ്റ മുനിസിപ്പാലിറ്റി
പടിഞ്ഞാറ് : പൊഴുതന പഞ്ചായത്ത്
തെക്ക് : കോഴിക്കോട് ജില്ല
കിഴക്ക് : മേപ്പാടി പഞ്ചായത്ത്
വൈഡ് സർഗാസ്സോ സീ
ജീൻ റൈസ് എന്ന ഡോമനികൻ - ഇംഗ്ലിഷ് എഴുത്തുകാരിയുടെ പ്രശസ്ത അധിനിവേശാനന്തര നോവലാണ്‌ വൈഡ് സർഗാസ്സോ സീ.
1966-ലാണ് ഈ നോവൽ പുറത്തിറങ്ങിയത്.
1939-ൽ റൈസ് എഴുതിയ ഗുഡ് മോർണിംഗ്, മിഡ്നൈറ്റ് എന്ന നോവലിന് ശേഷം ഇവർ സാഹിത്യ ലോകത്തിന്റെ വെളിച്ചത്തിൽ നിന്നും മാറി നിന്നിരുന്നു.
ഇതിനിടയിലും അവർ പല കൃതികളും എഴുതി.
പക്ഷെ വൈഡ് സർഗാസ്സോ സീ ആണ് വായനക്കാരെ വൈകാരികമായി പിടിച്ചുലച്ചത്.
ഫെമിനിസം, അതായത് സ്‌ത്രീ സ്വാതന്ത്യ്രവാദംത്തിന്റെയും സ്ത്രീ-പുരുഷ ബിംബകല്പനകളുടെ ഒരു ചിത്രമായിരുന്നു ജീൻ റൈസ് തന്റെ നോവലിൽ എടുത്ത് കാണിച്ചത്.
ഷാർലറ്റ് ബ്രോണ്ടിയുടെ 1847-ൽ പ്രസിധിക്കരിച്ച ജെയിൻ എയറേ എന്ന കൃതിയുടെ മുൻ കഥയാണ്‌ റൈസ് തന്റെ നോവലിൽ കുറിച്ചിരിക്കുന്നത്.
അന്റോണിയെറ്റെ കോസ്വൈ എന്ന സ്ത്രീയുടെ ജീവിത കഥയാണ് റൈസ് നോവലിൽ പറയുന്നത്.
അടിച്ചമർത്തപ്പെട്ട സ്ത്രീത്വത്തിൻറെ അവശേഷിപ്പുകളും വർണ്ണ വർഗ്ഗവിദ്വേഷപരമായ അസമത്വവും തുറന്ന്കാണിക്കുന്ന നോവലാണ്‌ വൈഡ് സർഗാസ്സോ സീ.
മൂന്ന് ഭാഗങ്ങളായിട്ടാണ് ഈ നോവൽ തിരിച്ചിരിക്കുന്നത്.
പ്രബലവിഷയം വർണ്ണ വർഗ്ഗ വിദ്വേഷം.
കൊളോണിയലിസം ചലച്ചിത്ര ആവിഷ്ക്കാരം 1993: ജോൺ ഡിഗാൻ സംവിധാനം ചെയ്ത വൈഡ് സർഗാസ്സോ സീ 1997: ഒപെറ വൈഡ് സർഗാസ്സോ സീ 2004: വൈഡ് സർഗാസ്സോ സീ ബി. ബി. സി. റേഡിയോ ശബ്ദശകലം 2006: ടെലിവിഷൻ ആവിഷ്ക്കാരം വൈഡ് സർഗാസ്സോ സീ 2011: സ്റ്റീവി നിക്കിന്റെ ഗാനം പുരസ്കാരങ്ങൾ വാല്ടൻ ഹെന്റി സ്മിത്ത് പുരസ്‌കാരം (1967) ടൈം മാഗസിൻ (1923) മോഡേൺ ലൈബ്രറി 100 ബെസ്റ്റ് നോവേല്സ് (1923) ചെല്ലടെൻഹാം ബുക്കർ പുരസ്‌കാരം (1966)
വൈത്തിരി ഗ്രാമപഞ്ചായത്ത് കാര്യാലയം
കേരളത്തിലെ വയനാട് ജില്ലയിലെ ഒരു ചെറിയ പട്ടണമാണ് വൈത്തിരി .
ഇത് വയനാട് ജില്ലയിലെ മൂന്ന് താലൂക്കുകളിൽ ഒന്നാണ്.
മാനന്തവാടി, സുൽത്താൻബത്തേരി എന്നിവയാണ് മറ്റു താലൂക്കുകൾ.
നീലഗിരി മലകളിലായി ഇടതൂർന്ന മഴക്കാടുകൾക്ക് ഇടയിലായുള്ള ഒരു ടൂറിസ്റ്റുകേന്ദ്രമാണ്.
പല വിനോദസഞ്ചാരകേന്ദ്രങ്ങളും താമസസ്ഥലങ്ങളും പുതുതായി ഇവിടെ ഉണ്ടാക്കിയിട്ടുണ്ട്.
വൈത്തിരിയിലൂടെ ഒരു അരുവിയും ഒഴുകുന്നുണ്ട്.
വൈത്തിരിയിൽ നിന്ന് കാട്ടിലേക്കുള്ള പല സാ‍ഹസിക യാത്രകളും പുറപ്പെടാറുണ്ട്.
പല വന്യജീവികളുടെയും പക്ഷികളുടെയും വിഹാരരംഗമാണ് വൈത്തിരി ഉൾപ്പെടുന്ന വയനാട്ടിലെ കാടുകൾ.
ആന , മാൻ , കുറുക്കൻ , പറക്കും അണ്ണാൻ , മുള്ളൻപന്നി , പലയിനം പക്ഷികൾ തുടങ്ങിയവയെ വൈത്തിരിയിലെ കാടുകളിൽ കാണാം.
വൈത്തിരി താലൂക്കിൽ 18 വില്ലേജുകൾ ഉണ്ട്.
ലക്കിടി , വൈത്തിരി, ചുണ്ടേൽ , മേപ്പാടി , കൽപ്പറ്റ , കണിയാമ്പറ്റ എന്നീ ടൗണുകൾ വൈത്തിരി താലൂക്കിൽ ഉൾപ്പെടുന്നു.
ഈ താലൂക്കിന്റെ  ആസ്ഥാനം വൈത്തിരി ടൗൺ ആണ്.
വൈത്തിരി സഞ്ചാരികളുടെ ഒരു ഇഷ്ട വിനോദസഞ്ചാരകേന്ദ്രമാണ്.
എല്ലായിപ്പോഴുമുള്ള ആകർഷകമായ കാലാവസ്ഥയും എങ്ങും ഹരിതാഭമായ ഭൂപ്രദേശവും വൈത്തിരിയെ സഞ്ചാരികളുടെ ഒരു പ്രധാനപ്പെട്ടതും പ്രിയപ്പെട്ടതുമായ വിനോദസഞ്ചാര കേന്ദ്രമാക്കി മാറ്റുന്നു.
ലോകത്തിൻറെ എല്ലാ ഭാഗത്തുനിന്നുമുള്ള വിനോദസഞ്ചാരികൾ വൈത്തിരിയുടെയും വയനാട് ജില്ലയുടെ ഇതര വിനോദസഞ്ചാരകേന്ദ്രങ്ങളുടേയും പ്രകൃതിസൗന്ദര്യം ആസ്വദിക്കുന്നതിനായി ഇവിടെ സന്ദർശിക്കുകയും താമസിക്കുകയും ചെയ്യുന്നു.
ചങ്ങലമരം ചങ്ങലമരം
പ്രശസ്തമായ ചങ്ങലമരം വൈത്തിരി താലൂക്കിലെ ലക്കിടി എന്ന സ്ഥലത്ത് സ്ഥിതി ചെയ്യുന്നു.
വയനാട്ടിലേക്ക് മലനിരകൾക്കിടയിലൂടെയുള്ള റോഡ് നിർമ്മിക്കാൻ ബ്രിട്ടീഷ് എൻജിനീയർക്ക് ഏറ്റവും പ്രാപ്യമായ വഴികാട്ടിക്കൊടുത്തത് ആദിവാസി യുവാവായ കരിന്തണ്ടൻ എന്നാണ് വിശ്വാസം.
അതുവരെ വയനാട്ടിലേക്കുള്ള റോഡ് നിർമ്മാണം വളരെ അപ്രാപ്യവും ദുർഘടവുമായാണ് കരുതിയിരുന്നത്.
റോഡ് നിർമ്മിക്കാനാവശ്യമായ വഴി കാണിച്ചു കൊടുത്തതിന് ശേഷം, ഈ ഖ്യാതി സ്വന്തമാക്കാൻ കരിന്തണ്ടനെ വധിച്ചു.
എന്നാൽ കരിന്തണ്ടന്റെ ആത്മാവ് ഗതികിട്ടാതെ അവിടങ്ങളിൽ അലഞ്ഞു നടക്കുകയും അതുവഴി പോകുന്ന യാത്രക്കാർക്ക്  അപകടങ്ങൾ സംഭവിക്കുകയും ചെയ്തു കൊണ്ടിരുന്നു.
അതിനാൽ ഒരു മന്ത്രവാദി കരിന്തണ്ടന്റെ ആത്മാവിനെ ചങ്ങലകൊണ്ട് മരത്തിൽ ബന്ധനസ്ഥനാക്കി എന്നാണ് വിശ്വാസം.
ഈ ചങ്ങലമരം കോഴിക്കോട്-കൊല്ലെഗൽ ദേശീയപാതയിൽ സ്ഥിതിചെയ്യുന്നു.
ഇതുവഴി കടന്നുപോകുന്ന യാത്രികരിൽ പലരും സുരക്ഷിതമായ യാത്രയ്ക്ക് വേണ്ടിയും കരിന്തണ്ടൻ നോടുള്ള ആദരസൂചകമായും ഇവിടം സന്ദർശിക്കാറുണ്ട്.
വൈത്തിരി സമുദ്രനിരപ്പിൽ നിന്നും 700 മീറ്റർ ഉയരത്തിൽ സ്ഥിതി ചെയ്യുന്നു.
വയനാട് ജില്ലയിലെ മറ്റു സ്ഥലങ്ങളെ അപേക്ഷിച്ച് ഇവിടെ വിശിഷ്യാ തണുപ്പ് കൂടുതലാണ്.
ആരോഗ്യപ്രദവും സുഖപ്രദമായ കാലാവസ്ഥയായതിനാൽ ഇവിടെ ധാരാളം റിസോർട്ടുകൾ ഉണ്ട്.
കാലാവസ്ഥ വൈത്തിരി (കേരളം) പ്രദേശത്തെ കാലാവസ്ഥ മാസം ജനു ഫെബ്രു മാർ ഏപ്രി മേയ് ജൂൺ ജൂലൈ ഓഗ സെപ് ഒക് നവം ഡിസം വർഷം ശരാശരി കൂടിയ °C (°F) 27.2 (81) 28.8 (83.8) 30.3 (86.5) 30.1 (86.2) 29.3 (84.7) 25.8 (78.4) 24.4 (75.9) 25.0 (77) 26.0 (78.8) 26.6 (79.9) 26.6 (79.9) 26.7 (80.1) 27.23 (81.02) ശരാശരി താഴ്ന്ന °C (°F) 16.9 (62.4) 18.0 (64.4) 19.7 (67.5) 20.8 (69.4) 20.9 (69.6) 19.8 (67.6) 19.4 (66.9) 19.5 (67.1) 19.3 (66.7) 19.5 (67.1) 18.7 (65.7) 17.3 (63.1) 19.15 (66.46) മഴ/മഞ്ഞ് mm (inches) 4 (0.16) 10 (0.39) 20 (0.79) 101 (3.98) 226 (8.9) 764 (30.08) 1,348 (53.07) 689 (27.13) 301 (11.85) 251 (9.88) 100 (3.94) 26 (1.02) 3,840 (151.19) ഉറവിടം: Climate-Data.org വിദ്യാഭ്യാസം
കേരളത്തിലെ ഏക വെറ്റിനറി സർവ്വകലാശാലയായ കേരള വെറ്ററിനറി ആന്റ് അനിമൽ സയൻസ് സർവകലാശാല വൈത്തിരി പട്ടണത്തിന് സമീപം പൂക്കോട് എന്ന സ്ഥലത്ത് സ്ഥിതി ചെയ്യുന്നു.
ലോകത്തിലെ മികച്ച യൂണിവേഴ്സിറ്റികളിൽ ഒന്നായി ഇതിനെ കണക്കാക്കുന്നു.
ഓറിയന്റൽ കോളേജ് ഓഫ് ഹോട്ടൽ മാനേജ്മെന്റ്, ഓറിയന്റൽ ഇൻസ്റ്റിറ്റ്യൂട്ട് ഓഫ് മാനേജ്മെന്റ് സ്റ്റഡീസ്, കോളേജ് ഓഫ് ഡയറി സയൻസ് ആൻഡ് ടെക്നോളജി,  വൈത്തിരി ഗവണ്മെന്റ് ഹൈസ്കൂൾ, ഗവൺമെന്റ് മോഡൽ റസിഡൻഷ്യൽ സ്കൂൾ, ജവഹർ നവോദയ വിദ്യാലയ പൂക്കോട്, സെന്റ് ക്ലാരറ്റ് പബ്ലിക് സ്കൂൾ, എച്ച്.ഐ.എം യുപി സ്കൂൾ, സുഗന്ധഗിരി ഗവൺമെന്റ് യുപി സ്കൂൾ എന്നിവ വൈത്തിരി പട്ടണത്തിന് സമീപം സ്ഥിതി ചെയ്യുന്ന മറ്റു വിദ്യാഭ്യാസ സ്ഥാപനങ്ങളാണ്.
വൈത്തിരിയുടെ ഏറ്റവും അടുത്ത റെയിൽവേ സ്റ്റേഷൻ 66 കിലോമീറ്റർ ദൂരത്തിൽ സ്ഥിതി ചെയ്യുന്ന കോഴിക്കോട് ആണ്.
ഏറ്റവും അടുത്തുള്ള വിമാനത്താവളം കോഴിക്കോട് ഇൻറർനാഷണൽ വിമാനത്താവളമാണ് .
കോഴിക്കോട്-കൊല്ലഗൽ ദേശീയപാത 766 (പഴയ ദേശീയപാത 212) കടന്നുപോകുന്നത് ഈ പട്ടണത്തിലൂടെയാണ്.
മെട്രോനഗരമായ കോഴിക്കോട് നിന്നും മൈസൂരിലേക്കും ബാംഗ്ലൂരിലേക്കുമുള്ള എളുപ്പവഴി ഇതാണ്.
എന്നാൽ, ബന്ദിപൂർ ദേശീയോദ്യാനത്തിലൂടെ കടന്നുപോകുന്നതിനാൽ ഇതുവഴിയുള്ള രാത്രികാല ഗതാഗതം നിയന്ത്രിച്ചിരിക്കുന്നു.
ബന്ദിപ്പൂർ വനത്തിലൂടെയുള്ള ദേശീയപാത 766-ന്റെ ദൃശ്യം അവലംബം അനുബന്ധം വൈത്തിരി റിസോർട്ട് വെബ് വിലാസം ഏറ്റവും സുരക്ഷിതവും സന്തോഷവും ആയി താമസിക്കാവുന്ന റിസോർട്ടുകൾ Archived 2021-08-14 at the Wayback Machine .
വൈത്തിരി താലൂക്ക് ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
വയനാട് ജില്ലയിലെ മൂന്ന് താലൂക്കുകളിൽ ഒന്നാണ് വൈത്തിരി താലൂക്ക് .
ഈ താലൂക്കിൽ 18 വില്ലേജുകൾ ഉണ്ട് വില്ലേജുകൾ 1 .
അച്ചൂരാനം 2 .
ചുണ്ടേൽ 3 .
കൽപ്പറ്റ 4 .
കണിയാമ്പറ്റ 5 .
കാവുമന്ദം 6 .
കോട്ട്പ്പടി 7 .
കുന്നത്തിടവക 8 .
കുപ്പാടിത്തറ 9 .
കോട്ട്ത്തറ 10.
മൂപ്പൈനാട് 11.
മുട്ടിൽ നോർത്ത് 12 .
മുട്ടിൽ സൗത്ത് 13.
പടിഞ്ഞറത്തറ 14.
പൊഴുതന 15.
തരിയോട് 16.
തൃക്കൈപ്പറ്റ 17.
വെള്ളരിമല 18.
വെങ്ങപ്പള്ളി
വൈതരണ നദി ഇംഗ്ലീഷ് വിലാസം https://ml.wikipedia.org/wiki/Vaitarna_river
മഹാരാഷ്ട്രയിലെ നാസിക് ജില്ലയിൽ നിന്നും ഉദ്ഭവിച്ച് അറബിക്കടലിൽ ചേരുന്ന ഒരു നദിയാണ്.
ഇത് നാസിക് ജില്ലയിലെ ട്രിംബക്-അൻജനേരി മലനിരകളിൽ നിന്നും ഉദ്ഭവിച്ച് പടിഞ്ഞാറോട്ട് ഒഴുകി മാഹിം പട്ടണത്തിനു ഏകദേശം ഇരുപത് കിലോമീറ്റർ തെക്കായി അറബിക്കടലിൽ ചേരുന്നു.
172 കിലോമീറ്റർ നീളമുള്ള ഈ നദിയിൽ പ്രതിവർഷം ശരാശരി 4350 ക്യു.മീറ്റർ ജലം ഒഴുകുന്നു.
സൂര്യ എന്നൊരു പോഷകനദി കൂടി ഈ നദിക്ക് ഉണ്ട്.
അവലംബം ↑ http://nashik.nic.in/htmldocs/rivers.htm
വൈതോമോ ഗുഹകൾ ഇംഗ്ലീഷ് വിലാസം https://ml.wikipedia.org/wiki/Waitomo_Caves
ന്യൂസിലാൻഡിലെ നോർത്ത് ദ്വീപിലുള്ള ഒരു സംരക്ഷിത പ്രദേശമാണ് വൈതോമോ ഗുഹകൾ .
ഇത് ഓക്‌ലൻഡ് പട്ടണത്തിൽ നിന്ന്  193 കി.
മീ തെക്കുമാറി സ്ഥിതി ചെയ്യുന്നു .
ഈ ഗുഹകൾ സ്ഥിതി ചെയ്യുന്ന ഗ്രാമം കിംഗ്‌ കൺട്രിയിലെ ഒരു പ്രധാന വിനോദസഞ്ചാരകേന്ദ്രമാണ്.
ഈ ഗ്രാമത്തിൽ സ്ഥിരതാമസമുള്ളവരുടെ എണ്ണം വളരെ കുറവാണെങ്കിലും താല്കാലിക തൊഴിലാളികളും മറ്റും ഇവിടെ വസിക്കുന്നു.
മാവോറി ഭാഷയിൽ വെള്ളം എന്നർത്ഥമുള്ള വൈ എന്ന വാക്കിൽ നിന്നും, അരിപ്പയുടെ ആകൃതിയിലുള്ള കുഴി എന്ന് അർത്ഥമുള്ള തോമോ എന്ന വാക്കിൽ നിന്നുമാണ്‌ ഈ പ്രദേശത്തിന് ഒരു ദ്വാരത്തിലൂടെ ഗമിക്കുന്ന ജലം എന്ന് തർജ്ജമ ചെയ്യാവുന്ന വൈതോമോ എന്ന പേര് കിട്ടിയിട്ടുള്ളത് .
ഗുഹാ പര്യവേക്ഷണം ആദ്യ ചരിത്രം
വൈതോമോ ജില്ലയിലുള്ള ചുണ്ണാമ്പുകല്ലുകൾ കൊണ്ടുള്ള പ്രകൃതിദൃശ്യങ്ങൾ 1900 കളുടെ വളരെ ആദ്യത്തിൽ തന്നെ ഗുഹാപര്യവേഷകരുടെ ശ്രദ്ധ വൈതമോവിലേക്ക് ആകർഷിച്ചു.
എന്നാൽ പ്രാദേശിക മാവോറികളുടെ മാർഗദർശനത്തിൽ വളരെ അപൂർവ്വമായി നടന്ന ഈ പര്യവേക്ഷണങ്ങളുടെ അപര്യാപ്തത കണക്കിലെടുത്ത് ഈ ഗുഹകളുടെ നല്ലൊരു ഭാഗവും 1904 ൽ ദി ക്രൗണിന്റെ കീഴിൽ കൊണ്ടുവന്നു .
ഇന്ന്, എളുപ്പത്തിൽ എത്തിപ്പെടാൻ പറ്റിയ ഗുഹാപ്രദേത്ത് വിനോദസഞ്ചാരികളെ കൊണ്ടുപോകുന്നതിൽ വൈദഗ്ദ്ധ്യം നേടിയ ചെറുതും വലുതുമായ നിരവധി കമ്പനികൾ ഇവിടെ പ്രവർത്തിക്കുന്നു.
ഇവർ സീസണിൽ ഓരോ മണിക്കൂറിലും നൂറുകണക്കിന് സഞ്ചാരികളെ ഗുഹക്കുള്ളിലേക്കു നയിക്കുന്നു.
കൂടാതെ ഗുഹാഭിത്തികളിൽ കയറുന്നതുപോലുള്ള സാഹസിക വിനോദങ്ങൾ തല്പരരായ കുറച്ചു പേർക്കു സാധ്യമാക്കുകയും ചെയ്യുന്നു.
വൈതോമോ ഗുഹകളിലേക്കുള്ള സന്ദർശനം ന്യൂസിലാണ്ട് ആട്ടോമൊബൈൽ അസ്സോസിയേഷൻ കിവിയിൽ തീർച്ചയായും ചെയ്യേണ്ട കാര്യങ്ങൾ' എന്ന വിഷയത്തിൽ 2007ൽ പ്രസിദ്ധപ്പെടുത്തിയ ഒരു അഭിപ്രായ വോട്ടെടുപ്പിൽ 20,000 ൽ അധികം വാഹനസഞ്ചാരികളുടെ പിൻബലത്തിൽ 14-ആം സ്ഥാനം കരസ്ഥമാക്കി .
2004-ൽ ഇവിടേക്ക് 4,00,000 സഞ്ചാരികൾ വന്നെത്തി .
പ്രധാന ഗുഹകൾ
ഗ്ലോ വോം ഗുഹ , രുവാകുരി ഗുഹ , അരാനുയ് ഗുഹ , ഗാർഡ്നേർസ് ഗട്ട് എന്നിവയാണ് ഇവിടുത്തെ പ്രധാനപ്പെട്ട ഗുഹകൾ.
ഇവ ചുണ്ണാന്പുകല്ലുകൊണ്ടുള്ള ഊറൽ രൂപങ്ങൾക്കും അതുപോലെതന്നെ തിളങ്ങുന്ന സൂക്ഷ്മ വിരകൾക്കും (ചെറിയ പൂപ്പ്പൽ കീടങ്ങൾ - അരാക്നോകാംപ ലൂമിനോസ ( Arachnocampa luminosa )) പ്രസിദ്ധിയാർജ്ജിച്ചവയാണ് .
അവലംബം ↑ {{ cite book }} : Unknown parameter | coauthors= ignored ( | author= suggested) ( help ) ↑ 1 2 ↑ ↑ ഗ്ലോ വോം കേവ് Archived 2006-07-16 at the Wayback Machine .
(വിനോദസഞ്ചാര പ്രവർത്തകരുടെ വെബ്‌സൈറ്റ് 'waitomocaves.co.nz' ൽ നിന്ന്) പുറത്തേക്കുള്ള കണ്ണികൾ വൈതോമോ ഗുഹകൾ എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
വൈതോമോ ഗുഹകൾ വെബ്‌സൈറ്റ്
38°15′38.34″S 175°06′12.02″E ﻿ / ﻿ 38.2606500°S 175.1033389°E ﻿ / -38.2606500; 175.1033389
കാരാഴ്മ ദേവിക്ഷേതം ക്ഷേത്രം മുമ്പിൽ നിന്നുള്ള ദൃശ്യം
ആലപ്പുഴ ജില്ലയിൽ ചെന്നിത്തല-തൃപ്പെരുന്തുറ പഞ്ചായത്തിൽ മാവേലിക്കര-തിരുവല്ല പാതക്ക് കിഴക്കായി കാരാഴ്മ ദേവിക്ഷേത്രം സ്ഥിതിചെയ്യുന്നു.
ചിത്രശാല കാരാഴ്മദേവി ക്ഷേത്രം ഒരു കാഴ്ച കാരാഴ്മ ദേവിക്ഷേതം കാഴ്ച Karazhma Devi Temple, Chennithala എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
കാരാവോ നദി ഇംഗ്ലീഷ് വിലാസം https://ml.wikipedia.org/wiki/Carrao_River
കാരാവോ നദി വെനസ്വേലയിലെ ഒരു നദിയാണ്.
ഒറിനോകോ നദീതട വ്യവസ്ഥയുടെ ഭാഗമാണ് ഈ നദി.
ലോകത്തിലെ ഏറ്റവും ഉയരം കൂടിയ വെള്ളച്ചാട്ടമായ ഏഞ്ചൽ വെള്ളച്ചാട്ടത്തെ പോഷിപ്പിക്കുന്ന ചുരുൻ നദിയുടെ പ്രധാന പോഷകനദികളിൽ ഒന്നായി ഇത് അറിയപ്പെടുന്നു.
അഹോണ്ട നദിയാണ് ഇതിൻറെ മറ്റൊരു പ്രധാന പോഷകനദി.
പ്രഥമികമായി കനൈമ ദേശീയോദ്യാനത്തിലൂടെയാണ് കരാവോ നദി ഒഴുകുന്നത്.
വടക്കോട്ട് ഒഴുകാൻ തുടങ്ങുമ്പോൾ, കാരാവോ നദി വിശാലമാവുകയും ഒരു അവധിക്കാല ലക്ഷ്യസ്ഥാനമായ കനൈമ എന്ന ചെറിയ പട്ടണത്തിലെത്തുകയും ചെയ്യുന്നു.
വീണ്ടും വടക്കോട്ട് ഒഴുകുന്ന ഇത്, പക്ഷേ ഒടുവിൽ ചുരുങ്ങുന്നു.
ഇത് വീണ്ടം പടിഞ്ഞാറോട്ട് ഒഴുകി വെനസ്വേലയിലെ ഒറിനോക്കോ നദിയുടെ പ്രധാന പോഷകനദിയായ കരോനി നദിയിലേക്ക് പതിക്കുന്നു.
കാരാമ ഇംഗ്ലീഷ് വിലാസം https://ml.wikipedia.org/wiki/Melanochelys_trijuga
ദക്ഷിണേഷ്യയിൽ കാണപ്പെടുന്ന ഇടത്തരം വലിപ്പമുള്ള ഒരു ശുദ്ധജല ആമയാണ് കാരാമ (Indian black turtle).
( ശാസ്ത്രീയനാമം : Melanochelys trijuga ) അവലംബം പുറത്തേക്കുള്ള കണ്ണികൾ Media related to Melanochelys trijuga at Wikimedia Commons Melanochelys trijuga എന്ന ജീവവർഗ്ഗവുമായി ബന്ധപ്പെട്ട വിവരങ്ങൾ വിക്കിസ്പീഷിസിൽ കാണുക.
കാരാളർ ഈ ലേഖനം പ്രതിപാദ്യവിഷയത്തെക്കുറിച്ച് പ്രാഥമികവിവരങ്ങൾ പോലും നൽകാത്ത ഒറ്റവരിലേഖനമായി  2011 ഒക്ടോബർ മുതൽ തുടരുന്നു.
കേരളത്തിൽ ദേശവാഴിയുടെയും, ബ്രാഹ്മണരുടെയും, ക്ഷേത്രങ്ങളുടെയും ഭൂമിയിലെ പാട്ടക്കാരെയാണ്‌ കാരാളർ എന്ന്‌ വിളിക്കുന്നത്‌.
ഉൗരാള സമിതിയിൽ നിന്ന് ക്ഷേത്രം വക വസ്തുക്കൾ പാട്ടത്തിനെടുത്ത് കൃഷി ചെയ്യുന്നവരാണ് കാരാള‌‌ർ അവരുടെ അവകാശങ്ങൾക്ക് കാരാൺമാവകാശം എന്നു പറയും.
കൃഷി ചെയ്തു കിട്ടുന്ന ആദായത്തിൻറെ നിശ്ചിതവിഹിതം ക്ഷേത്രത്തിലേക്കു മേലൊടി യായി അടയ്ക്കണം ഇതിൽ വീഴ്ച വരുത്തുന്നവർ ശിക്ഷാർഹരാണ്.
അങ്ങനെയുള്ളവരിൽ നിന്നും കാരാണ്മവസ്തു തിരിച്ചെടുക്കാൻ ഊരാളസമിതിക്കവകാശമുണ്ട്.
അവലംബം കേരള സർക്കാർ 2004 ൽ പുറത്തിറക്കിയ പത്താംതരം സാമൂഹ്യശാസ്‌ത്രം ഒന്നിലെ എട്ടാം അധ്യായമായ മധ്യകാല കേരളം എന്ന പാഠഭാഗത്തിൽ നിന്ന്‌
കാരി ഇംഗ്ലീഷ് വിലാസം https://ml.wikipedia.org/wiki/Heteropneustes_fossilis
കാരി (ആംഗലേയ നാമങ്ങൾ: ഏഷ്യൻ സ്റ്റിങ്ങിങ്  ക്യാറ്റ്ഫിഷ്, ഫോസിൽ ക്യാറ്റ്), [ശാസ്ത്രനാമം Heteropneustes fossilis ] മുഷിവർഗ്ഗത്തിലെ ഹെറ്റെറോന്യൂസ്റ്റെസ് ജനുസ്സിലെ ഒരു ശുദ്ധജലമത്സ്യമാണ് .
ചെളിയുള്ള തടാകങ്ങളിലും പാടം , തോട് , ഒഴുക്കു കുറവുള്ള നദികൾ തുടങ്ങിയ ജലായശയങ്ങളുടെ അടിത്തട്ടിലാണ് ഇവയുടെ വാസം .
ഇന്ത്യ , പാകിസ്താൻ , ശ്രീലങ്ക , നേപ്പാൾ , മ്യാന്മാർ തുടങ്ങിയ രാജ്യങ്ങളിൽ ഇവ കാണപ്പെടുന്നു.
കടു, തെയിലി എന്നീ പ്രാദേശിക പേരുകളിലും അറിയപ്പെടുന്നു.
കാരിയുടെ ചെകിളയോട് ചേർന്നുള്ള വായു അറ ഒരു ശ്വാസകോശം പോലെ പ്രവർത്തിക്കുന്നതിനാൽ  ജലത്തിൽ നിന്ന് പുറത്തു വന്നാലും ഇവ വളരെ വേഗം ചത്തുപോകില്ല.
മൺസൂൺ കാലത്ത് അധികം ഒഴുക്കില്ലാത്ത ജലാശയങ്ങളുടെ അടിയിലെ ചെളിയോട് ചേർന്നാണ്‌ കാരി മുട്ടകൾ ഇടുന്നത്.
കാരി മീനിനു ചെകിളയോട് ചേർന്ന് വിഷഗ്രന്ഥികളും ചെകിളമുള്ളുകളിൽ വിഷമുള്ളും ഉണ്ട് .
അപായ ഭീഷണിയുണ്ടായാൽ  ഇവകൊണ്ട് കുത്തി കാരി സ്വയരക്ഷക്കു ശ്രമിക്കും.
കാരിയുടെ കുത്ത് മനുഷ്യ ശരീരത്തിൽ വേദനയും വീക്കവും ഉണ്ടാക്കും.
അപൂർവമാണെങ്കിലും കാരിയുടെ കുത്തേറ്റു മരണവും സംഭവിച്ചിട്ടുണ്ട്.
കാരി ഭക്ഷ്യയോഗ്യമായ  മീനാണ്‌.
മാംസാഹാരിയായ ഇവയെ ചൂണ്ടയിട്ടും പിടിക്കാവുന്നതാണ്‌.
അവലംബം വിക്കിസ്പീഷിസിൽ Heteropneustes fossilis എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
കാരി ചാപ്മാൻ കാറ്റ് ഇംഗ്ലീഷ് വിലാസം https://ml.wikipedia.org/wiki/Carrie_Chapman_Catt Carrie Lane Chapman Catt Girlhood Home with Suffrage Trail Marker visible.
Charles City, IA. Photo uploaded with permission of the National Nineteenth Amendment Society.
Anna Howard Shaw and Carrie Chapman Catt in 1917 Catt circa 1901
അമേരിക്കൻ ഭരണഘടനയുടെ പത്തൊൻപതാം ഭേദഗതിക്കായി പ്രചാരണം നടത്തിയ അമേരിക്കൻ വനിതാ വോട്ടവകാശ നേതാവായിരുന്നു കാരി ചാപ്മാൻ കാറ്റ് (ജനുവരി 9, 1859 - മാർച്ച് 9, 1947).
1920 ൽ യുഎസ് സ്ത്രീകൾക്ക് വോട്ടവകാശം നൽകുകയുണ്ടായി.
കാറ്റ് 1900-1904, 1915-1920 വരെ നാഷണൽ അമേരിക്കൻ വുമൺ സഫറേജ് അസോസിയേഷന്റെ പ്രസിഡന്റായിരുന്നു.
1920 ൽ അവർ ലീഗ് ഓഫ് വുമൺ വോട്ടേഴ്സ് 1904 ൽ ഇന്റർനാഷണൽ വുമൺ സഫറേജ് അലയൻസ് എന്നിവ സ്ഥാപിച്ചു.
പിന്നീട് ഇത് ഇന്റർനാഷണൽ അലയൻസ് ഓഫ് വിമൻ എന്ന് നാമകരണം ചെയ്യപ്പെട്ടു.
വോട്ടവകാശം നൽകാത്ത ഭരണഘടനാ ഭേദഗതി പാസാക്കാൻ കോൺഗ്രസിനെ സമ്മർദ്ദത്തിലാക്കാനും 1920 ൽ ഇത് അംഗീകരിക്കാൻ സംസ്ഥാന നിയമസഭകളെ ബോധ്യപ്പെടുത്താനും 1919 ൽ വോട്ടുരഹിത സ്ത്രീകളുടെ വലിയ സമൂഹത്തെ നയിച്ചു.
കൂടാതെ "ഇരുപതാം നൂറ്റാണ്ടിന്റെ ആദ്യ പകുതിയിൽ അമേരിക്കയിലെ അറിയപ്പെടുന്ന വനിതകളിൽ ഒരാളായിരുന്ന അവർ പ്രശസ്ത അമേരിക്കൻ വനിതകളുടെ പട്ടികയിലും ഉൾപ്പെട്ടിരുന്നു."
മരിയ ലൂയിസയുടെയും (ക്ലിന്റൺ) ലൂസിയസ് ലെയ്‌ന്റെയും മകളായി വിസ്കോൺസിൻ റിപ്പണിലെ കാരി ക്ലിന്റൺ ലെയ്‌നിൽ കാറ്റ് ജനിച്ചു .
കാറ്റിന് ഏഴു വയസ്സുള്ളപ്പോൾ അവരുടെ കുടുംബം അയോവയിലെ ഗ്രാമീണ ചാൾസ് സിറ്റിയിലേക്ക് മാറി.
കുട്ടിക്കാലത്ത് കാറ്റിന് ശാസ്ത്രത്തിൽ താല്പര്യമുണ്ടായിരുന്നതിനാൽ ഡോക്ടറാകാൻ ആഗ്രഹിച്ചു.
1877 ൽ ഹൈസ്കൂളിൽ നിന്ന് ബിരുദം നേടിയ ശേഷം അയോവയിലെ അമേസിലെ അയോവ അഗ്രികൾച്ചറൽ കോളേജിൽ (ഇപ്പോൾ അയോവ സ്റ്റേറ്റ് യൂണിവേഴ്സിറ്റി) ചേർന്നു.
കാറ്റിന്റെ അച്ഛൻ അവരെ കോളേജിൽ ചേരാൻ അനുവദിക്കുന്നതിൽ ആദ്യം വിമുഖത കാണിച്ചിരുന്നുവെങ്കിലും ചിലവിന്റെ ഒരു ഭാഗം മാത്രമേ അദ്ദേഹം നൽകിയിരുന്നുള്ളൂ.
അവരുടെ ചെലവുകൾക്കായി കാറ്റ് ഒരു ഡിഷ്വാഷർ, സ്കൂൾ ലൈബ്രറി, സ്കൂൾ അവധിക്കാലത്ത് ഗ്രാമീണ സ്കൂളുകളിൽ അദ്ധ്യാപിക എന്നീ നിലകളിൽ പ്രവർത്തിച്ചു.
കാറ്റിന്റെ പുതുവർഷ ക്ലാസ്സിൽ 27 വിദ്യാർത്ഥികളുണ്ടായിരുന്നു.
അതിൽ ആറ് പേർ സ്ത്രീകളായിരുന്നു.
വിദ്യാർത്ഥികളുടെ പഠന നൈപുണ്യവും ആത്മവിശ്വാസവും വളർത്തിയെടുക്കാൻ ലക്ഷ്യമിട്ടുള്ള വിദ്യാർത്ഥി സംഘടനയായ ക്രസന്റ് ലിറ്റററി സൊസൈറ്റിയിൽ കാറ്റ് ചേർന്നു.
മീറ്റിംഗുകളിൽ പുരുഷന്മാർക്ക് മാത്രമേ സംസാരിക്കാൻ അനുവാദമുള്ളൂവെങ്കിലും സ്ത്രീകളെയും അനുവദിക്കണമെന്ന് കാറ്റ് ആവശ്യപ്പെട്ടു.
ഇത് ഗ്രൂപ്പിലെ സ്ത്രീ പങ്കാളിത്തത്തെക്കുറിച്ച് ഒരു ചർച്ച ആരംഭിക്കുകയും ആത്യന്തികമായി സ്ത്രീകൾക്ക് മീറ്റിംഗുകളിൽ സംസാരിക്കാനുള്ള അവകാശം നേടുകയും ചെയ്തു.
പൈ ബീറ്റ ഫിയിലെ ഒരു അംഗം കൂടിയായിരുന്നു കാറ്റ്.
എല്ലാ പെൺകുട്ടികളുടെയും ഡിബേറ്റ് ക്ലബ് ആരംഭിച്ചു.
കൂടാതെ സൈനിക പരിശീലനങ്ങളിൽ സ്ത്രീകളുടെ പങ്കാളിത്തത്തിനായി വാദിക്കുകയും ചെയ്തു.
അയോവ സ്റ്റേറ്റിൽ നാലു വർഷത്തിനുശേഷം, കാറ്റ് 1880 നവംബർ 10-ന് സയൻസ് ബിരുദം നേടി.
അവരുടെ ബിരുദ ക്ലാസിലെ ഏക സ്ത്രീയായിരുന്നു അവർ.
കാറ്റ് അവിടെ ഉണ്ടായിരുന്ന കാലത്ത് അയോവ സ്റ്റേറ്റ് വാലിഡിക്ടോറിയൻമാരുടെ പേര് നൽകിയിരുന്നില്ല.
അതിനാൽ അവരുടെ ക്ലാസ് റാങ്ക് അറിയാൻ ഒരു മാർഗവുമില്ല.
ബിരുദം നേടിയ ശേഷം നിയമ ഗുമസ്തയായി ജോലി ചെയ്‌ത അവർ 1885-ൽ അയോവയിലെ മേസൺ സിറ്റിയിൽ അധ്യാപികയും തുടർന്ന് സ്‌കൂൾ സൂപ്രണ്ടും ആയി.
ജില്ലയിലെ ആദ്യത്തെ വനിതാ സൂപ്രണ്ടായിരുന്നു അവർ.
1885 ഫെബ്രുവരിയിൽ കാറ്റ് പത്രത്തിന്റെ എഡിറ്ററായ ലിയോ ചാപ്മാനെ വിവാഹം കഴിച്ചു.
ഭർത്താവ് കാലിഫോർണിയയിലേക്ക് ജോലിയും അവർക്ക് താമസിക്കാനുള്ള സ്ഥലവും കണ്ടെത്തുമ്പോൾ അവർ അയോവയിലെ ഫാമിലി ഫാമിൽ മാതാപിതാക്കളോടൊപ്പം താമസിച്ചു.
തന്റെ ഭർത്താവിന് ടൈഫോയ്ഡ് പനി ഉണ്ടെന്ന ടെലിഗ്രാം ലഭിച്ചതിനെ തുടർന്നാണ് കാറ്റ് കാലിഫോർണിയയിലേക്ക് പോയത്.
അവൾ യാത്രാമധ്യേ, തന്റെ ഭർത്താവ് 1886 ഓഗസ്റ്റിൽ മരിച്ചുവെന്ന് കാറ്റ് മനസ്സിലാക്കി.
അവർ സാൻ ഫ്രാൻസിസ്കോയിൽ കുറച്ചുകാലം താമസിച്ചു.
അവിടെ അവർ സ്വതന്ത്ര ലേഖനങ്ങൾ എഴുതുകയും പത്ര പരസ്യങ്ങൾക്കായി ക്യാൻവാസ് ചെയ്യുകയും ചെയ്തു.
എന്നാൽ 1887-ൽ അവർ അയോവയിലേക്ക് മടങ്ങി.
സ്ത്രീകളുടെ വോട്ടവകാശത്തിൽ പങ്ക് നാഷണൽ അമേരിക്കൻ വുമൺ സഫ്‌റേജ് അസോസിയേഷൻ ആദ്യകാലങ്ങളിൽ
1887-ൽ, കാറ്റ് ചാൾസ് സിറ്റിയിലേക്ക് മടങ്ങി, അവിടെ അവൾ വളർന്നു, അയോവ വുമൺ സഫ്രേജ് അസോസിയേഷനിൽ ഏർപ്പെട്ടു.
1890 മുതൽ 1892 വരെ, കാറ്റ് അയോവ അസോസിയേഷന്റെ സംസ്ഥാന ഓർഗനൈസർ ആയും ഗ്രൂപ്പ് റെക്കോർഡിംഗ് സെക്രട്ടറിയായും സേവനമനുഷ്ഠിച്ചു.
അവളുടെ ഓഫീസിലായിരുന്ന സമയത്ത്, നാഷണൽ അമേരിക്കൻ വുമൺ സഫ്‌റേജ് അസോസിയേഷന്റെ (NAWSA) ദേശീയതലത്തിൽ കാറ്റ് പ്രവർത്തിക്കാൻ തുടങ്ങി.
കൂടാതെ 1890-ൽ വാഷിംഗ്ടൺ ഡി.സി.യിൽ നടന്ന കൺവെൻഷനിൽ ഒരു സ്പീക്കറായിരുന്നു.
1892-ൽ, നിർദിഷ്ട സ്ത്രീകളുടെ വോട്ടവകാശ ഭേദഗതിയെക്കുറിച്ച് കോൺഗ്രസിനെ അഭിസംബോധന ചെയ്യാൻ സൂസൻ ബി. ആന്റണി ക്യാറ്റിനോട് ആവശ്യപ്പെട്ടു.
അവലംബം കൂടുതൽ വായനയ്ക്ക് Behn, Beth.
Woodrow Wilson's Conversion Experience: The President and the Federal Woman Suffrage Amendment .
Open Access Dissertations, 511.
Catt, Carrie Chapman, collected speeches and selected writings.
Archives of Women's Political Communication.
Clevenger, Ima Fuchs.
Invention and Arrangement in the Public Address of Carrie Chapman Catt .
University of Oklahoma.
Daniels, Doris.
"Building a Winning Coalition: The Suffrage Fight in New York State."
New York History .
60 (1): 58-80.
Gerber, Matthew.
"Agitation in Amsterdam: The International Dimension of Carrie Chapman Catt's Suffrage Rhetoric."
Speaker Gavel 53(1): 27-41.
Iowa History Journal .
Three part series on Carrie Chapman Catt.
March/April, May/June, and July/August.
Katz, David Howard.
Carrie Chapman Catt and the Struggle for Peace .
Syracuse University.
Marilley, Suzanne M. Woman Suffrage and the Origins of Liberal Feminism in the United States, 1820-1920.
ISBN 0674954653 .
Noun, Louise R. Strong-Minded Women: The Emergence of the Woman-Suffrage Movement in Iowa .
Iowa State University Press.
ISBN 0813816025 .